kardosdrur/scandi-wiki huggingface dataset:
Kringkastingsorkestret

Kringkastingsorkestret (Kork) er et norsk orkester tilknyttet NRK (Norsk Rikskringkasting). Det vigtigste base er Store Studio på NRK's hovedkvarter i Marienlyst i Oslo.
 
Kringkastingsorkesteret, Kork blev grundlagt i 1946 som en 24 medlems orkester, fra ensembler under tidligere ledelse af Øivind Bergh (Bristolorkestret) og Gunnar Knudsen (Gunnar Knudsens ensemble). Øivind Bergh tjente som orkesterets første chefdirigent fra 1946 til 1976. Kringkastingsorkestret sikret i første omgang  sit ry i opførelser af underholdningmusik og lettere klassisk musik. Sverre Bruland,  chefdirigent fra 1976 til 1988, opretholdt orkesteret forpligtelse til at præsentere nutidig norsk musik for publikum gennem radio og Tv.
 
I 2012, består Kork af 54 musikere. Den nuværende chefdirigent for Kork er danske Thomas Søndergård, med ansvar for mindst seks koncerter hvert år. Søndergård er planlagt til at slutte hans embedstid med Kork efter 2011-2012 sæsonen. Kork's nuværende gæstedirigent er Andrew Manze, siden 2008. Kork's nuværende administrator er Rolf Lennart Stensø.

Ud over koncerter og kommercielle optagelser, udfører orkestret hvert år på Nobels fredspris Koncert. Kork har også arbejdet på forskøllige områder inden klassisk musik, populærmusik, rock og jazz.

Chefdirigenter 
 Øivind Bergh (1946–1976)
 Sverre Bruland (1976–1988)
 Avi Ostrowsky (1989–1992)
 Ari Rasilainen (1994–2002)
 Rolf Gupta (2003–2006)
 Thomas Søndergård (2009–2012)
 Miguel Harth-Bedoya (2013–2020)
 Petr Popelka (2020–)

Soloblæsere 
 Fløjte: Alf Andersen 1946–1962, Per Øien 1962–1967, John Tonsjø 1967–1994, Tom Ottar Andreassen 1994–2015
 Obo: Bjarne Lian 1946–1968, Tom Klausen 1968–1980, Trygve Aarvik 1980–
 Klarinet: Seedon Thalmann 1946–1970, Harald Bergersen 1970–1977, Magne Nesøen 1977–2004, Bjørn Nyman 2004–
 Fagot: Egil Staal 1946–1968, Oddvar Mikalsen 1968–1994, Sigyn Birkeland 1994–2008, 
 Horn: Ivar Bratlie 1953–1969, Rigmor Heistø Strand 1969–2009, Julius Pranevicius 2009–, Dette Alpheis
 Trompet: Haakon Buntz 1946–1966, Christian Beck 1967–2001, Stian Eilertsen, Odd Nilsen 
 Trombone: Gunnar Rugstad 1946–1968, Tore Nilsen 1968–2002, Sverre Riise 2002–
 Tuba: Thomas Røisland 1998-2013, Andreas Brattland 2015-

Eksterne henvisninger 
 Officiel hjemmeside

Referencer 

Musikgrupper fra Norge
Etableret i 1946
NRK
Tex-mex (mad)

Tex-mex (sammensætning af engelsk Texan og Mexican) er en betegnelse for mad som tilberedt med produkter som er tilgængelig i USA og/eller Mexico. Det er derfor af amerikansk kulturel oprindelse inspireret af mexicansk mad.
Mange steder i verden forveksles tex-mex med mexicansk, imens det imidlertid i Mexico opfattes som amerikansk da der en del tex-mex-retter som er markant anderledes end det traditionelle mexicanske køkken og også laves med ingredienser som ikke normalt anvendes i Mexico.
I det meste af USA (undtagen Texas) betegnes det som Southwestern cuisine.

Mad fra USA
Imo (delstat)

Imo er en delstat øst for Nigerfloden i det sydlige Nigeria, lige nord for deltaområdet. Den blev oprettet i 1976; delstaten Abia, var indtil 1991 en del af Ibo, men dannede da sin egen delstat.

Geografi 
Imo grænser mod nord til delstaten Anambra, mod syd og vest til delstaten Rivers og mod øst til delstaten Abia.

Inddeling 
Delstaten er inddelt i 27 Local Government Area med navnene: Aboh-Mbaise, Ahiazu, Ehime-Mbano, Ezinihitte, Ideato North, Ideato South, Ihitte-Uboma, Ikeduru, Isiala-Mbano, Isu, Mbatoli, Ngor-Okpala, Njaba, Nkwerre, Nwangele, Obowo, Oguta, Ohaji-Egbema, Okigwe, Orlu, Orsu, Oru East, Oru West, Owerri Municipal, Owerri North, Owerri West og Unuimo.

Erhvervsliv 
Imo er rig på ressourcer i undergrunden, blandt andet olie, zink, kalksten naturgas. I landbruget dyrkes kokosnødder, kakao, naturgummi, korn, yams, maniok og majs.

Af industriprodukter fremstilles i Imo sko, smykkesten, motorcykler, cykler, teglprodukter, levnedsmidler, medicin, stål, papir med mere.

Eksterne henvisninger 

 Delstatens officielle websted 
 Om delstaten på   onlinenigeria.com

Nigerias delstater
Granit Xhaka

Granit Xhaka (født 27. september 1992 i Basel, Schweiz) er en schweizisk fodboldspiller af kosovo-albansk herkomst, der spiller for Bundesliga-klubben Bayer Leverkursen.

Xhaka har tidligere spillet for FC Basel og Mönchengladbach. Han fik debut for det schweiziske a-landshold, d. 4. juni 2011, på Wembley i en venskabskamp mod England. I maj 2016 skrev han sin drømmekontrakt med Premier League-klubben Arsenal. Først blev det offentliggjort at han skulle spille i nummer 16, men senere blev det lavet om til nummer 29, da det er hans fødselsår skrevet omvendt(1992).

Referencer

Eksterne henvisninger 

Personer fra Basel 
Fodboldspillere fra Schweiz
Fodboldspillere fra FC Basel
Fodboldspillere fra Arsenal F.C.
Fodboldspillere fra Borussia Mönchengladbach
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Postel

Postel:
 Gert Postel, en tysk antipsykiater
 (Jonathan) "Jon" B(ruce). Postel
 Jonathan "Jon" B(ruce). Postel Service Award, en pris opkaldt efter Jon Postel
Birdman (rapper)

Bryan Williams (født 15. februar 1969), bedre kendt under sine kunstnernavne Birdman og Baby, er en amerikansk rapper, musikproducer og forretningsmand. Han er medstifter af Cash Money Records, og den ene halvdel af duoen Big Tymers.

Diskografi 
 1993: I Need a Bag of Dope
 2002: Birdman
 2005: Fast Money
 2007: 5 * Stunna
 2009: Priceless
 2012: Bigga Than Life

Eksterne henvisninger 
 
 

Rappere fra USA
Gerundium

Gerundium er en substantivisk form af et verbum, der anvendes på samme måde som en infinitiv eller et verbalsubstantiv på dansk. Gerundium findes bl.a. på latin, flere romanske sprog og engelsk.

Hvor nogle grammatikere advarer mod sammenblanding af gerundium og gerundiv, formentlig af pædagogisk-didaktiske grunde, skriver professor Franz Blatt: »Gerundium og Gerundiv er egentlig een og samme Form« (§ 283 i »Latinsk Syntaks i Hovedtræk«).

Latin 
Gerundium bøjes som substantiv i neutrum, men findes ikke i nominativ, hvor der i stedet anvendes infinitiv som subjekt eller subjektsprædikat. I akkusativ anvendes gerundium kun styret af præposition, men som objekt bruges i stedet infinitiv.

Engelsk 
Gerundium er betegnelsen på -ing-formen anvendt substantivisk.
 Swimming is easy (at svømme er let, svømning er let)
(Når -ing-formen anvendes adjektivisk (f.eks. the swimming boy, den svømmende dreng), er det gerundiv. På engelsk sammenfattes gerundium og gerundiv under betegnelsen the gerund (ing-formen), når man ikke ønsker at skelne mellem substantivisk og adjektivisk brug).

Grammatik
TV 2 Nyhetskanalen

TV 2 Nyhetskanalen er den første norske nationale rene nyhedskanal og udsender nyheder 24 timer i døgnet.  Kanalen havde første regelmæssige udsendelse 15. Januar 2007. De første syv måneder kom udsendelserne fra norske TV 2's hovedkontor i Bergen, men fra 12 august 2007, tog kontoret i hovedstaden Oslo over afviklingen af udsendelserne i løbet af dagen.
 
Kanalen har sendt forvaltning af programmerne i studiet i perioden 06.30-23.30, men er bemandet døgnet rundt. Derfor kn kanalen hurtigt gå på luften med de seneste nyheder – selv nyheder og begivenheder der sker om natten. Gennem natten, sendes dagens nyheder non-stop ("nyhedeshjul"). Samtidig ruller det gennem dagen, nyhedsoverskrifter nederst på skærmen opdateres løbende. 
 
 
Senere er  TV 2 Nyhetskanalen's tilbud i weekenden udvidet. Kanalen udsender i øjeblikket som eneste norske tv-kanal, nyheder, vejr, sport og aktuelle gæster i programmet "Nyhetsfrokost" om morgenen i weekenden.

Eksterne henvisninger 
 Information om TV 2 Nyhetskanalen  (Norsk)

Referencer 

TV 2 Norge
Tv-kanaler fra Norge
Etableret i 2007
Oblik kasus

Oblik kasus (lat. obliquus casus, også afhængighedsfald, fællesfald) er en kasus der står i modsætning til nominativ. 

Udtrykket kan fx bruges til at beskrive en sproglig udvikling, hvor der tidligere har været særlige former i akkusativ og dativ, men hvor én form nu har overtaget begges funktioner. Som eksempel på sidstnævnte kan anføres bøjningen af pronomenet du på dansk med den ikke-nominative form dig overfor tysk, hvor du har de tilsvarende former dich (akkusativ) og dir (dativ), hvilket reflekterer et tidligere fælles sprogstadie.

Tysk 
På tysk betegnes fællesfald som Akkudativ eller Objektfall (objektfald), når der er tale om, at der som i plattysk og nederlandsk ikke skelnes med akkusativ og dativ.

Dansk 
Begrebet oblik bruges af Erik Hansen og Lars Heltoft i Grammatik over det Danske Sprog.

På dansk er det kun pronomener der har oblikke former: jeg/mig, du/dig, De/Dem, han/ham, hun/hende, vi/os, I/jer og de/dem. Valget mellem nominativ og oblik på dansk sker ikke efter universelle grammatiske regler der kan overføres fra andre sprog. Den oblikke form bruges fx som prædikat (Det er mig) og under visse omstændigheder som subjekt (Ham der står derovre, er min bror).

Dialekter kan have former, der afviger fra rigsdanske normer. Citatet »og ikke ødelægge det for vi andre« er fra en nordjysk dialekt. På rigsdansk hedder det: »og ikke ødelægge det for os andre«, for forholdsordet »for« kan typisk ikke tage nominativ på rigsdansk.

Forholdsord kan styre genitiv (fx til vejrs, til søs) eller andre kasus, der har overlevet i kasusrelikter i dansk.

Kilder 

Kasus
Owerri

Owerri er hovedstaden i den  nigerianske delstat Imo i det sydøstlige Nigeria. Ifølge en beregning fra 2012 har den knap 540.000 indbyggere.

Historie

Da  Umuahia, der nu er hovedstad i nabodelstaten Abia, blev besat af nigerianske tropper i Biafrakrigen, blev Owerri  22. april 1969 udnævnt til den tredje hovedstad i Biafra.  9. januar 1970, seks dage før Biafras  kapitulation, blev  Owerri også besat

Erhverv og infrastruktur 
Der er  forarbejdningsvirksomheder for yams, maniok, taro, majs, naturgummi og palmeolie. Imo Airport ligger ca. 23 km syd for byen og forbinder Owerri med Abuja, Lagos, Port Harcourt og Enugu. 

Owerri er hjemsted for to universiteter, Federal University of Technology, der hører under staten, og Imo State University, der hører under delstaten Imo. I Owerri ligger stadionet Dan-Anyiam-Stadion, med plads til  10.000 tilskuere, som er hjemmebane  for  Heartland FC der spiller i den nigerianske fodboldligas 1. division.

Kendte bysbørn 

 Nwankwo Kanu (*1979), fodboldspiller
 Herbie Hide (*1971), bokser

Eksterne henvisninger 

 Imo State University 

Byer i Nigeria
Den Grønne Sti

Den Grønne Sti er en del af cykelrute 51. Betegnelsen dækker oftest den Frederiksbergske del af ruten, men i nogle fremstillinger også dens fortsættelser i Københavns Kommune: Fra Åbuen fortsætter stien mod nord som Nørrebroruten, og fra Frederiksbergs sydgrænse fortsætter den til Valby Langgade.

Banetracéet 
På 6 km mellem Roskildevej og Tagensvej følger cykelruten banetracéet fra den indre godsringbane, der blev nedlagt i 1930.

I forbindelse med anlægget af Københavns anden hovedbanegård i 1864 blev Roskilde-banen forlagt, så den gik via Frederiksberg i stedet for Valby. Da den nuværende (tredje) hovedbanegård blev taget i brug i 1911, skulle Roskilde-banen igen gå via Valby. Strækningen København-Frederiksberg blev nedlagt, og strækningen Frederiksberg-Vigerslev blev reduceret til godsbane. Den blev en del af godsbanen Valby Langgade-Roskildevej-Frederiksberg-den ældste Nørrebro Station-Lyngbyvej. Den blev nedlagt, da den blev afløst af Godsringbanen, som går længere ude via den nuværende Nørrebro Station.

Galleri

Eksterne kilder/henvisninger 

 Den Grønne Sti  på OpenStreetMap
 Den Grønne Sti på Frederiksberg Kommunes website
 Oplev Byen: Den Grønne Sti 
 Signalposten 1963/5 , s. 53 f.
 Niels Jensen: Danske jernbaner 1847-1972, J.Fr. Clausens Forlag 1972, s. 26-28: Frederiksberg-Vigerslev

Se også 
 Vandring og cykling på nedlagte jernbaner i Danmark#Den Grønne Sti (Frederiksberg)
 Danske jernbaner

Frederiksberg
Cykelruter
Omsagnsled

Prædikat betyder omsagnsled.

Et omsagnsled er lig med et andet led, enten grundled (subjekt) eller genstandsled (objekt).

Et omsagnsled står som regel i samme kasus som det led, det er lig. Denne regel har betydning i forbindelse med f.eks. tysk.

Subjektsprædikat 
Omsagnsled til grundled (både grundleddet og omsagnsleddet står i nominativ)
 dansk: han er en god lærer
 tysk: er ist ein guter Lehrer
 men: dansk: Det er mig, som gjorde det
 dog: svensk: Det är jag, som gjorde det

Objektsprædikat 
Omsagnsled til genstandsled (både genstandsleddet og omsagnsleddet står i samme kasus, på tysk i akkusativ, på dansk i oblik kasus 
 dansk: de kalder ham en god lærer
 tysk: sie nennen ihn einen guten Lehrer

Grammatik
Ronnie Burrage

Ronnie Burrage (19. oktober 1959 i St. Louis Missouri, USA) er en amerikansk jazztrommeslager. 

Burrage som spiller og drager inspiration fra bebop, hardbop, funk og Soul, har spillet med mange af jazzens store musikere. Han er nok bedst kendt for sit virke med trompetisten Woody Shaw og altsaxofonisten Jackie Mcleans grupper. 

Burrage har også indspillet i eget navn. Han har også spillet med f.eks. Wayne Shorter, Joe Farrell, Andrew Hill, Lester Bowie, Dollar Brand, Joe Zawinul, McCoy Tyner og Archie Shepp.

Har haft egne grupper med musikere som Kenny Kirkland, Branford Marsalis, Marcus Miller og Wynton Marsalis.

Udvalgt Diskografi 
 In It – Ronnie Burrage
 Sound Hills – Ronnie Burrage
 Blue Noise – Ronnie Burrage
 Electric Vibe – Ronnie Burrage
 Live Montreux-New York connection – McCoy Tyner
 Gemini – Archie Shepp

Kilde 
 Om Ronnie Burrage, biografi på allmusic.com´

Trommeslagere fra USA
Jazzmusikere fra USA
Lisbeth Munch-Petersen

Elisabeth "Lisbeth" Accheleie Bruhn, gift Munch-Petersen 16. november 1909 i Rønne – 14. december 1997 i Gudhjem) var en dansk keramiker.

Munch-Petersen var datter af keramiker Hans Adolph Hjorth (1878–1966) og maler Johanne Marie Tvede Bruhn (1877–1955). Hun blev student fra Rønne Statsskole i 1928 og blev uddannet fra Kunstindustrimuseets Håndværkerskole i 1930. I 1933 etablerede hun sammen med søsteren Gertrud et værksted i Gudhjem. I 1936 brød søstrene samarbejdet, og Lisbeth Munch-Petersen etablerede eget værksted. Fra 1939 til 1940 arbejdede hun på stentøjsfabrikken Saxbo i København. Senere samarbejdede hun med Bing & Grøndahl.

Fra 1960 arbejdede hun særligt med udsmykning; i perioden 1963-1970 blev det blandt andet til to store opgaver for henholdsvis Borremose Ungdomsskole i Aars og til Den danske Idrætshal i Flensborg. Begge var opgaver, som hun udførte på opdrag af Statens Kunstfond.

Lisbeth Munch-Petersens største inspirationskilde var naturen, hvilket tydeligt ses i hendes keramik. Hun var i sin samtid med til at sikre kontinuiteten og traditionen indenfor dansk keramik. Hendes værker er blandt andet udstillet på Bornholms Kunstmuseum, Trapholt og Danmarks Keramikmuseum. I 1986 modtog hun Thorvald Bindesbøll Medaljen.

Munch-Petersen var gift to gange; første gang i 1936 med forfatteren Gustaf Munch-Petersen (1912–1938) og anden gang i 1947 med maleren Paul Høm (1905–1994). Hun fik i alt fem børn: Susanne (f. 1936), Ursula (f. 1937), Julie (f. 1944), Henrik (f. 1947) og Anders (f. 1948).

Eksterne henvisninger 
 
 Dansk Kvindebiografisk Leksikon
 
 Lisbeth Munch-Petersen signatur på Keramiksignatur.dk

Personer fra Rønne
Keramikere fra Danmark
Personer i Dansk Kvindebiografisk Leksikon
Danskere i 1900-tallet
Lisbeth
Personer i Kraks Blå Bog (afdøde)
Kunstnere på finansloven (afdøde)
Petros Petridis

Petros John Petridis (født 23. juli 1892 i Capodocia, Tyrkiet, død 17. august 1977 i Athen, Grækenland) var en tyrkisk født græsk komponist. 

Petridis studerede hos Hugo Wolf og senere Albert Roussel.

Han har skrevet 6 symfonier, orkesterværker, kammermusik, koncertmusik, vokalmusik og teatermusik.
Han blev græsk statsborger i 1913, og var musikkritiker for engelske, amerikanske og græske publikationer. Han levede både i Grækenland og Paris. 

Petridis hørte til en af Grækenland's ledende komponister ved siden af komponister som Mikis Theodorakis, Nikos Skalkottas og Manos Kalomiris.

Udvalgte værker 

 Symfoni nr. 1 "Græsk" (1928) - for orkester
 Symfoni nr. 2 "Lyrisk" (1940) - for orkester
 Symfoni nr. 3 "Parisisk" (1943) - for orkester
 Symfoni nr. 4 "Dorisk" (1945) - for orkester
 Symfoni nr. 5 "Pastorale" (1949) - for orkester
 Dramatisk Symfoni "Digenis Akritas" (1939) - for orkester
 Koncert (1949) - for stort orkester
 "Græsk suite" (1929) - for orkester
 "Ionsk suite (1939) - for orkester
 Klaverkoncerter (1972) - for 2 klavere og orkester
 Violinkoncert (1972) - for violin og orkester
 "Largo for strygere"'' (?) - for strygerorkester

Kilde 
 om Petros Petridis
  om Petros Petridis på musicweb-international.com

Komponister fra Grækenland
Bitte Kai Rand

Bitte Kai Rand (født 1956) er en dansk tøjdesigner.

Bitte Kai Rand er uddannet fra Margrethe-Skolen i 1975 og beklædningsdesigner fra Skolen for Brugskunst i 1979. Hun arbejdede derefter som designer af teenagetøj, men blev allerede i 1981 selvstændig med sit eget firma, der bærer hendes navn. Tøjet fra Bitte Kai Rand er afslappet, elegant og appellerer til den modne kvinde.

Kollektionerne sælges i dag fra 450 forhandlere i det meste af Europa; i Danmark, Sverige og Norge tillige i egne butikker, mens der er showrooms i London og Paris. Bitte Kai Rand A/S beskæftiger i dag (2011) 45 ansatte og ledes af Bitte Kai Rands mand, Michael Rand. Virksomheden har hovedsæde på Sluseholmen i København.

Kilder og eksterne henvisninger 
 Bitte Kai Rands hjemmeside
 Om Bitte Kai Rand på Den Store Danske

Designere fra Danmark
Erhvervsfolk fra Danmark
Erhvervskvinder
Domingo Santa-Cruz-Wilson

Domingo Santa-Cruz-Wilson (født 5. juli 1899 i La Cruz, død 6. januar 1987 i Santiago, Chile) var en chilensk komponist og musikprofessor.

Santa-Cruz-Wilson var en af Chiles og Sydamerikas mest betydningsfulde og vigtige komponister.
Han har skrevet 4 symfonier, 3 strygekvartetter, orkesterværker, kammermusik, sange og klavermusik].

Han var professor ved Santiagos Nationale Musikkonservatorium (1933-1951) og har skolet generationer af Sydamerikas vordende komponister.

Udvalgte værker 

 Symfoni nr. 1 (1945–1946, rev. 1971) - for orkester
 Symfoni nr. 2 (1948) - for strygeorkester
 Symfoni nr. 3 (1965-1966) - for kontraalt og orkester
 Symfoni nr. 4 (1968) - for orkester
 "Symfoni Koncertante" (1945) - for fløjte, klaver og strygeorkester 
 "Fem stykker" (1937) - for strygeorkester  
 Kantate "Den chilenske flod" (1941) – for kor og orkester
 "Eclogue" (1949) - for orkester
 "Seks sange af forår" (1950) - sange

Eksterne henvisninger 
 Om Domingo Santa-Cruz-Wilson 

Komponister fra Chile
Klassiske komponister fra det 20. århundrede
Rentier

En rentier, particulier (begge fra fransk) eller privatmand var betegnelser for en mand, som kunne leve af (renterne af) sin formue, og som derfor hverken beklædte en offentlig stilling eller havde et erhverv.

Kilder 
 Rentier i ODS
 Particulier i ODS

Stillingsbetegnelser
Scandinavian Academy of Fashion Design

Scandinavian Academy of Fashion Design (tidligere Margrethe-Skolen) er en dansk privat mode- og designskole i København. Den har gennem 80 år uddannet en lang række af de førende beklædningsdesignere, stylister og erhvervsfolk i den danske og udenlandske modeverden.

Skolen blev grundlagt af Grethe Glad i 1931 og er Danmarks ældste private skole af sin slags. Den tilbyder en beklædningsdesign-uddannelse i seks semestre, som beskæftiger sig med alle fagets elementer og er SU-berettiget. Brugerbetalingen andrager knap 188.000 kroner.

Navnet refererer til skolens første protektor, Margrethe, prinsesse af Bourbon-Parma. I dag er H.K.H. Prinsesse Benedikte protektor for skolen og har oprettet en fond, hvorfra Benedikte-Prisen uddeles.

Skolen skiftede i 2017 navn til Scandinavian Academy of Fashion Design.

Kendte Dimittender 
 Margit Brandt (Chefdesigner, Margit Brandt)
 Henriette Zobel (Chefdesigner, Pure Heart)
 Benedikte Utzon (Chefdesigner, Great Greenland)
 René Gurskov (Chefdesigner, InCircus)
 Bitte Kai Rand (Chefdesigner & Boutique, Bitte Kai Rand)
 Rikke Ruhwald (Chefdesigner, Christian Lacroix & Sonia Rykiel)
 Susanne Rützou (Chefdesigner & Boutique, Rützou)
 Lene Sand (Chefdesigner & Boutique, SAND)
 Prinsesse Elisabeth (Prinsesse til Danmark)
 Prinsesse Benedikte (Prinsesse til Danmark)
 Bente Lundquist (Ejer, Scoop Models)
 Trice Tomsen (Ejer, Elite Models Copenhagen)
 Lin Utzon (Designer & Kunstner, Lin Utzon & Royal Copenhagen)
 Janni Kjær (Tidligere direktør, Spies Rejser)
 Sysser Ginsborg (Medejer, Deres)
 Mugge Kølpin (Chefdesigner, Mugge Design)
 Ghazal Samii (Stylist, Style Council)
 Liv Barfoed (Stylist & Modejournalist, PR Studiet)
 Whigfield (Sangerinde, sangskriver og producer)
 Birgitte Van Deurs (Hertuginde af Gloucester)

 Referencer 

 Eksterne henvisninger 
 Skolens hjemmeside
 Margrethe-Skolen på Den Store Danske Margrethe-Skolen : Copenhagen Fashion Week 
 Margrethe-Skolen  på UddannelsesGuiden''

Etableret i 1931
Uddannelsesinstitutioner i København
Jurecki

Jurecki er følgende personers efternavn:
 Bartosz Jurecki
 Michał Jurecki
Stephen Milling

Stephen Milling (født 1965 i København) er en dansk operasanger (bassanger).
Milling debuterede 1993 på Det Kongelige Teater, fik sit internationale gennembrud 1999/2000, og har bl.a. sunget i La Scala i Milano, operaen i Seattle og andre store operascener i Europa og USA. Vandt i 1997 Gladsaxe Musikpris.

Eksterne henvisninger 
Det Kongelige Teater om Stephen Milling

Operasangere fra Danmark
Christen Fribert

Christen Fribert (født 23. december 1888 i København, død 26. august 1962) var en dansk journalist og forfatter.

Han debuterede som faglitterær forfatter 1915 med Dardanellerne. En kort Beskrivelse i historisk, geografisk og politisk Henseende og fik sin debut som skønlitterær forfatter 1918 med romanen Skygge-Karavaner. 1919 optræder han som medlem af Dansk Forfatterforening.

1921-24 udgjorde Fribert sammen med Holger Rørdam den sidste redaktion af Illustreret Tidende, hvorefter bladet lukkede.

Kilder 
 Litteraturpriser.dk

Chefredaktører fra Danmark
Romanforfattere fra Danmark
Journalister fra Danmark
Danskere i 1900-tallet
Personer fra København
Faglitterære forfattere fra Danmark
Dansksprogede forfattere fra Danmark
Bethaniakirken (Aalborg)

Bethaniakirken ligger i Aalborg og er en evangelisk frikirke, som er medlem af Evangelisk Frikirke Danmark. Menigheden er grundlagt i 1887 og har i foråret 2012 kunne fejre sit 125 års jubilæum. 

Kirken blev stiftet den 4. april 1887 med 80 medlemmer under navnet ”Aalborg Kirkelige Missionsforening” og består i dag af ca. 250 medlemmer.

Kilder

Kirker i Aalborg
Kirker i Det Danske Missionsforbund
Bristol Bay Borough

Bristol Bay Borough er et "borough" (svarende til et  county) i den amerikanske delstat Alaska. Bristol Bay Borough ligger i den sydvestlige del af delstaten ved Bristol Bay ved Beringshavet og grænser op til Lake and Peninsula Borough.

Bristol Bay Boroughs totale areal er 1.308 km² hvoraf 991 km² er vand. I 2000 var indbyggertallet 1.258 indbyggere. Det administrative centrum ligger i byen Naknek.

Det er Alaskas ældste borough; grundlagt i 1962. Det er også delstatens mindste borough.

Boroughs i Alaska